УСТАВ НА ЧИТАЛИЩЕ „ОБРАЗОВАНИЕ 1898” С. АРЧАР

УСТАВ

НА НАРОДНО ЧИТАЛИЩЕ „ОБРАЗОВАНИЕ 1898 Г.”с. Арчар, ОБЩИНА ДИМОВО, ОБРАСТ ВИДИН

**I.** ЦЕЛИ

**Чл. 1** Целите на Народно читалище „Образование 1898” с. Арчар са да създава и разпространява сред жителите на с. Арчар културни ценности. Да развива творчески способности и да задоволява научно – образователните, духовните, естетическите и нравствено – етичните потребности на арчарското население. Да проучва историята на селото и да изгражда истински родолюбци. Да се изявява като информационен посредник между населението от една страна, администрацията на местно и национално ниво, бизнеса и обществени и неправителствени организации от друга. Да осигури достъп на широка част от населението до новите информационни технологии, модерните средства на комуникация и глобалното общуване. Да работи сред младежите и подрастващите, като подпомага цялостното им изграждане като хармонично развити личности.

**II.** СРЕДСТВА ЗА ПОСТИГАНЕ НА ЦЕЛИТЕ

**Чл. 2** За постигане на целите си народно читалище „Образование 1898” с. Арчар урежда:

1. Обществена библиотека на свободен достъп, в която се събира, съхранява, организира и предоставя за ползване библиотечен фонд, извършва се библиотечно – информационно обслужване и достъп до автоматизирани мрежи на различни обществени библиотеки;
2. Създаване и поддържане на електронни информационни мрежи и информационен център за свободен достъп до интернет;
3. Самодейни колективи, школи, кръжоци, курсове по изкуствата и за изучаване на чужди езици, научно – технически знания, битова култура, народни университети и лектори и др.;
4. Клубове и формации за развитие на младежки и спортни дейности;
5. Полудневни социални центрове за деца и възрастни;
6. Клубове по интереси за проучвателска и събирателска дейност в областта на фолклора, етнографията, краезнанието, екологията, дизайна и др.;
7. Кино и видео показ, дискотека, видеотека;
8. Ателиета за художествени народни занаяти;
9. Концерти, спектакли и изложби;
10. Фестивали, празници и ритуали;
11. Издаване на печатни материали, извършване на компютърни и офис услуги, читалищно кафене, книжарница и други стопански дейности, които не подменят целта на читалището и не противоречат на законите на страната;
12. Етнографска музейна колекция;
13. Архивни документална и фотографска колекции.

**III.** СЪСТАВ НА ЧИТАЛИЩЕТО

**Чл. 3** Член на Народно читалище „Образование 1898” с. Арчар може да бъде всеки български гражданин без разлика на пол, образование, имотно състояние, вероизповедание и етническо самосъзнание, който спазва устава на читалището и законите на страната, участва активно в читалищния живот и не е поставен под запрещение.

**Чл. 3а** Членовете на Народно читалище „Образование 1898” с. Арчар са индивидуални и колективни.

**Чл. 4** Индивидуалните членове на читалището са действителни, спомагателни, благодетелни и почетни.

**Чл. 5**Действителен член на читалището може да бъде всяко пълнолетно лице, което спазва устава на читалището, активно участва в дейността му, плаща годишен членски внос и имат право да избират и да бъдат избирани.

**Чл. 5а** Всеки един от членовете при не плащане на определения годишен членски внос в две последователни години ще бъде изключван от състава на Общото събрание.

**Чл. 6** Спомагателен член на читалището може да бъде всяко непълнолетно лице, което спазва устава на читалището.

**Чл. 7** Действителни и спомагателни членове се приемат за такива по решение на читалищното настоятелство.

**Чл. 8** Благодетелен член на читалището е този, който подари на читалището сума в размер на петстотин лева или вещ на същата стойност.

**Чл. 9** Почетни членове на читалището са граждани с особени заслуги към читалищното дело във Арчар.

**Чл. 10** Почетните и благодетелни членове на читалището се обявяват от общото събрание на читалището по предложение на настоятелството.

**Чл.11** Колективните членове съдействат за осъществяване целите на читалището, подпомагат дейностите, поддържането и обогатяването на материалната база и имат право на един глас в Общото събрание. Колективни членове могат да бъдат:

**1.** професионални организации;

**2.** стопански организации;

**3.** търговски дружества;

**4.** кооперации и сдружения;

**5.** културно- просветни и любителски клубове и творчески колективи.

**IV. ПРАВА И ЗАДЪЛЖЕНИЯ НА ЧЛЕНОВЕТЕ**

**Чл. 12.** Действителните членове на Народно читалище „ОБРАЗОВАНИЕ 1898 г.” с. Арчар имат право:

1. Да участват в редовните и извънредни общи събрания;
2. Да избират и да бъдат избирани в ръководните органи на читалището
3. Да получават информация за дейността на читалището
4. Да обсъждат всички въпроси за дейността на читалището

**Чл.13** Спомагателните членове на читалището имат право да участват в общите събрания със съвещателен глас.

**Чл. 14**  Почетни и благодетелни членове на читалището имат права на действителни, ако отговарят на чл. 5 от устава.

**Чл. 14а** Колективните членове имат права на действителните съгласно чл. 12 от устава и право на един глас в общото събрание.

**Чл. 15** Членовете на Народно читалище „Образование 1898” с. Арчар са длъжни:

**1.** да спазват устава на читалището;

**2.** да участват активно в читалищния живот;

**3.** да участват в общите събрания;

**4.** да пазят и обогатяват читалищното имущество;

**5.** да плащат редовно членския си внос;

**6.** да изпълняват решенията на общото събрание, настоятелството и проверителната комисия.

**V. УПРАВЛЕНИЕ НА ЧИТАЛИЩЕТО.**

**Чл. 16** Народно читалище „Образование 1898” с. Арчар се управлява от общото събрание, настоятелството, председател и проверителна комисия.

**Чл. 17** Текущата дейност на читалището се организира от секретар, който се назначава от председателя по решение на настоятелството.

**Чл. 18** Върховен ръководен орган на читалището е общото събрание. То се състои от всички действителни членове на читалището.

**Чл. 19 (1)** Общото събрание:

**1.**изменя и допълва устава;

**2.**избира и освобождава членове на настоятелството, председателя и проверителната комисия;

**3.** приема вътрешни актове, регламентиращи дейността на читалището;

**4.**приема бюджета на читалището;

**5.** определя основни насоки на дейността на читалището;

**6.** взема решение за членовете на читалището в читалищни сдружения и в Съюза за народните читалища;

**7.** приема годишните отчети до 30 март на следващата година;

**8.** отменя решения на органите на читалището;

**9.** взема решения за прекратяване на читалището;

**10.** отнася до съда незаконосъобразни решения на ръководните органи;

**11.** провъзгласява почетните и благодетелните членове на читалището;

**12.** определя размера на годишния членски внос;

**13.** взема решения за откриване на клонове на читалището след съгласуване с общината.

**(2)** Решенията на общото събрание са задължителни за другите органи на читалището.

**Чл. 20 (1)** Редовно общо събрание се свиква от настоятелството най – малко един път в годината.

**(2)** Извънредно общо събрание може да бъде свикано по решение на настоятелството, по искане на проверителната комисия или на една трета от членовете на читалището с право на глас.

**(3)** При отказ на настоятелството да свика извънредно общо събрание, до 15 дни от постъпването на искането проверителната комисия или една трета от членовете на читалището с право на глас могат да свикат извънредно общо събрание от свое име.

**Чл. 21(1)** Решенията на общото събрание се взимат с мнозинство от половината от присъстващите действителни членове.

**(2)** Решенията за прекратяване на читалището, промяна на устава, отмяна на решения на ръководни те органи, откриване на клонове и изключване на членове се вземат с квалифицирано мнозинство от 2/3 от гласовете на действителните членове.

**(3)** Две трети от действителните членове на народно читалище „Образование 1898” с. Арчар могат да предявят иск пред Видински окръжен съд за отмяна на решение на общото събрание, ако то противоречи на закона за Народните читалища или устава.

**Чл. 22** Общото събрание се свиква с покана, съдържаща дневния ред на събранието, мястото и началния час за провеждане. Поканата се дава на действителните членове и се залепва на вратата на читалището и на общодостъпни места в с. Арчар седем дни преди датата на събранието.

**Чл. 23** Общото събрание е редовно ако присъстват повече от половината действителни членове. При липса на кворум събранието се отлага с един час. Тогава събранието е законно, ако на него присъстват не по - малко от една трета от членовете при редовно общо събрание и не по – малко от половината плюс един от членовете при извънредно общо събрание.

**Чл. 24** Изпълнителен орган на читалището е настоятелството, което се състои най – малко от трима членове и се избира от общото събрание за срок от три години. Членовете на настоятелството да нямат родствени връзки по права или съребрена линия до четвърта степен включително.

**Чл. 25 (1)** Настоятелството:

1. Свиква общо събрание;
2. Осигурява изпълнението на решенията на общото събрание;
3. Приема проект за бюджет на читалището и го внася в общото събрание;
4. Утвърждава щата на читалището;
5. Взема решения за секретаря и утвърждава длъжностната му характеристика;
6. Приема месечни финансови отчети на читалището;
7. Внася годишен отчет за дейността и годишен финансов отчет в общото събрание;
8. Приема решения за разпореждане със собствено или предоставено за ползване имущество на читалището, както и за бракуване и замяна на движими вещи на читалището.
9. има право да приема нови членове и освобождава членове на читалището, като новоприетите членове нямат право на глас при провеждане на общо събрание шест месеца.

**(2)** Настоятелството приема решения в заседание с повече от половината от гласовете на членовете.

**(3)** При липса на кворум и при необходимост от неотложни действия, решения се вземат извън заседание с подписите „за” и „против” на членовете на Настоятелството в протокола, след изписаните решения. Решенията са законни ако са на лице всички подписи на членовете „за” решенията без забележки.

**Чл.26.** Председателят на читалището е член на настоятелството и се избира от общото събрание за срок от три години.

**Чл.27.** Председателят на читалището:

1. Организира дейността на читалището съобразно законите на страната и устава на читалището и решенията на общото събрание;
2. Представлява читалището заедно и поотделно със секретаря;
3. Свиква и ръководи заседанията на настоятелството;
4. Ежегодно до 10 ноември прави предложение до кмета на общината за дейността на читалището за следващата година;
5. Отчита дейността си пред настоятелството;
6. Сключва и прекратява трудови договори със служителите на читалището съобразно бюджета и щата по решение на настоятелството;
7. Председателствува общи събрания;

**Чл.28.(1)** Секретарят на читалището е щатният организатор на дейността му. Същият работи по длъжностна характеристика утвърдена от настоятелството. Секретарят се назначава на безсрочен трудов договор съгласно КТ и решение на настоятелството и може да се уволнява само при спазване на изискванията на КТ, след мотивирано решение на настоятелството. С изтичане на мандата на едно настоятелство договорът със секретаря не се прекратява.

**(2)** Секретарят не може да е в роднински връзки с членовете на настоятелството и на проверителна комисия по права и по съребрена линия до четвърта степен, както и да бъде съпруг/съпруга на председателя на читалището.

**Чл.29.(1)** Секретарят на читалището:

Организира изпълнението на решенията на настоятелството, включително решенията за изпълнението на бюджета; организира текущата основна и допълнителна дейност; отговаря за работата на щатния и хонорарния персонал;

**4.** представлява читалището заедно и поотделно с председателя.

**(2)** Секретарят на читалището участва в заседанията на настоятелството с права на съвещателен глас.

**Чл.30.** Проверителната комисия се избира от общото събрание в състав от трима членове за срок от три години.

**Чл.31.** Членовете на проверителната комисия не могат да бъдат лица които са в трудово-правни отношения с читалището, или са роднини по права линия, съпрузи, братя и сестри или роднини по сватовство от първа степен с членовете на настоятелството.

**Чл.32.** Проверителната комисия:

1. Осъществява контрол върху дейността на председателя, настоятелството и секретаря по спазване на устава, закона и решенията на общото събрание на читалището;
2. Уведомява общото събрание за констатирани нарушения, а при данни за престъпление и органите на прокуратурата;
3. Свиква общото събрание при отказ на настоятелството;
4. Предлага освобождаване от отговорност членовете на настоятелството на базата на финансова ревизия.

**Чл.32а (1)** Не могат да бъдат избирани за председател, членове на настоятелството и на проверителната комисия, както и да бъдат назначавани за секретари лица, които са осъждани на лишаване от свобода за умишлени престъпления от общ характер.

**(2)** Членовете на настоятелството, включително председателят и секретарят, подават декларации за конфликт на интереси при условията и по реда на Закона за предотвратяване и разкриване на конфликт на интереси. Декларациите се обявяват на интернет страницата на читалището.

**VI.** КАНЦЕЛАРИЯ НА ЧИТАЛИЩЕТО

**Чл.33**. Канцеларията на читалището се управлява от секретаря.

**Чл.34.** В читалището се водят следните книги:

1. Протоколна книга от общите събрания.
2. Протоколна книга от заседанията на настоятелството.
3. Регистър за входящата и изходящата кореспонденция.
4. Заповедна книга.
5. Инвентарни описи на книгите в библиотеката
6. Дневник за библиотеката и регистър на читателите.
7. Книга за членовете на читалището.
8. Инвентарна книга за имуществото.
9. Касова книга с финансови документи.
10. Летописна книга.
11. Други книги и документи касаещи дейността на читалището.

**VII. ИМУЩЕСТВО И ФИНАНСИРАНЕ**

**ЧЛ.35.** Народно читалище „ОБРАЗОВАНИЕ 1898г.” – с.Арчар набира финансови средства от:

1. Членски внос;
2. Субсидия за делегирани държавата дейности в областта на културата;
3. Субсидия от общината;
4. Средства по спечелени проекти и програми на Европейския съюз и проекти на министерството, ведомства, фондации и други неправителствени организации;
5. Лихви по капитала;
6. Завещания и дарения;
7. Чистия приход от мероприятия организирани от читалището;
8. Средства от информационно обслужване и допълнителна стопанска дейност, която не нарушава устава на читалището и законите на страната.

**Чл.36.** завещания, дарения, финансови средства от юридически лица с нестопанска цел и религиозни организации, които обвързват читалището с противни на целите и интересите му и законите на страната задължения не се приемат.

**Чл.37. (1)** Читалищните средства се съхраняват в банка по сметка на името на читалището.

**(2)** Банковите документи за разпореждане с финансовите средства на читалището се подписват от председателят и секретарят заедно.

**Чл.38. (1)** Под никакъв предлог не може да се ипотекира движимо и недвижимо имущество на читалището.

**(2)** Настоятелството няма право да предоставя собствено или ползвано от читалището имущество възмездно или безвъзмездно:

За хазартни игри и нощни заведения;

За дейност на нерегистрирани по Закона за вероизповеданията религиозни общности и юридически лица с нестопанска цел на такива общности;

За постоянно ползване от политически партии и организации;

На председателя, секретаря, членовете на настоятелството и проверителната комисия и на членовете на техните семейства.

**(3)** Движими вещи могат да бъдат бракувани или заменени с по-доброкачествени само по решение на настоятелството.

**Чл.38а** При извършване на процедура по ликвидация ликвидаторът на читалището се определя от Видински окръжен съд. Имуществото на читалището останало, след удовлетворяване на кредиторите се предоставя от ликвидатора на Община Димово, като същото бъде предоставено първо на училището във Арчар или на друга близка по цели и дейност организация в с. Арчар. Ако такова не съществува на някое от читалищата в селата от общината по решение на Общинския съвет. Събраните веществени етнографски сбирки, документални фото архиви да се предадат на Исторически музей Видин.

**Чл.39.** Приемането, влагането и разходването на читалищните средства става само срещу издадени документа, за редовността на които отговарят председателят и секретарят.

**Чл.40. (1)** Месечните отчети за разходите се одобряват с решение на настоятелството.

**(2)** Читалищното настоятелство изготвя годишния отчет за приходите и разходите, който се приема от общото събрание. Отчетът за изразходваните от бюджета средства се представя в общината до 30 март на следващата година.

**VIII. ОСНОВНИ ПОЛОЖЕНИЯ**

**Чл.41.** Народно читалище „ОБРАЗОВАНИЕ 1898г.” – с. Арчар е основано на 20.10.1898 год. и има седалище в с. Арчар, ул „Райна Княгиня” №1.

**Чл.42.** Читалищните празници са:

1. 24 май – ден на славянската писменост и българска култура.
2. 1 ноември – ден на народните будители

**Чл.43.** Целта и името на Читалището са неизменяеми, изключения в случаи предвидени в закона.

**Чл.44.** Читалището има печат.

**Чл.44а** Народно читалище „ОБРАЗОВАНИЕ 1898г. – с.Арчар може да членува по решение на настоятелството в читалищни сдружения и Съюза на народните читалища.

**Чл.45.**Читалището се регистрира в Видински окръжен съд като юридическо лице с нестопанска цел в обществена полза съгласно Закона за народните читалища.

**IX. ЗАКЛЮЧИТЕЛНИ РАЗПОРЕДБИ.**

1. Настоящият устав е приет на общо събрание на читалище „ОБРАЗОВАНИЕ 1898г.” – с. АРЧАР на 20.09.2021 год.
2. Устава влиза в сила от датата на регистрацията му във Видински окръжен съд.

ИСТОРИЯ

РЪКОВОДСТВО

КОНТАКТИ

ШКОЛИ И СЪСТАВИ

БИБЛИОТЕКА


ИНФОРМАЦИОНЕН ЦЕНТЪР

ТРУПА ЗА АВТЕНТИЧЕН ФОЛКЛОР

ТЕАТРАЛЕН КОЛЕКТИВ

ИНФОРМАЦИОНЕН БЮЛЕНИН

АЛБУМ

 **Народно Читалище „Образование-1898г.”**

с.Арчар, ул.Райна Княгиня №1, общ.Димово, e-mail : nch\_obrazovanie\_1898g@abv.bg

Списък на управителните органи на НЧ „Образование 1898”

Настоятелство

1. Виолета Цветанова Веселинова – председател
2. Олга Георгиева Владимирова – член
3. Красимира Димитрова Милева – член
4. Ганка Игнатова Илиева – член
5. Анка Николова Цветкова - член

Проверителна комисия

1. Мариела Георгиева Георгиева
2. Валентина Ангелова Радулова
3. Росен Николов Илиев